stanford-oval/wikipedia huggingface dataset:
Koneinsinöörikilta
Koneinsinöörikillan kunnianosoitukset > Kunniajäsenyys

Killan kunniajäseneksi voi killan hallitus kutsua henkilön, joka on erityisesti ansioitunut killan toiminnassa tai muuten merkittävästi edistänyt sen pyrkimyksiä tai jolle kilta muuten tahtoo osoittaa kunnioitustaan. Kunniajäsenyys on elinikäinen.
Koneinsinöörikillan kunnianosoitukset > Kultainen ansiomerkki

Kultainen ansiomerkki myönnetään KIKH:n päätöksellä sellaiselle killan jäsenelle tai entiselle jäsenelle, joka opiskeluaikanaan on erityisen ansiokkaasti toiminut killan hyväksi.
Koneinsinöörikillan kunnianosoitukset > Tuoppi

Hopeisen ansiomerkin sijaan Koneinsinöörikillalla on käytössä tuoppi, joita on rajoitettu määrä. Jokaiseen tuoppiin voidaan Koneinsinöörikillan jäsenelle myöntää tuopin käyttöoikeus. Tuoppioikeuden merkiksi kaiverretaan käyttöoikeuden haltijan nimi ja vuosiluku, jolloin hän on oikeuden saanut. Tuoppia käytetään erityisesti killan vuosijuhlassa.
Koneinsinöörikillan kunnianosoitukset > Pronssinen ansiomerkki

Pronssinen ansiomerkki myönnetään killan hallituksen (KIKH) jäsenelle tai toimihenkilölle hänen lopettaessaan ensimmäisen vuotensa Koneinsinöörikillan hallituksessa. Killan hallitus voi myöntää pronssisen ansiomerkin myös muille henkilöille kunnianosoituksena pyyteettömästä toiminnasta killan hyväksi.
Koneinsinöörikillan kunnianosoitukset > Nahkakantinen Wirsu

Nahkakantinen Wirsu voidaan myöntää erittäin ansiokkaasti Koneinsinöörikillan laulukulttuuria edistäneelle henkilölle, sekä oltermannin virkaa ansiokkaasti hoitaneelle henkilölle hänen luopuessaan oltermannin virasta.
Aiheesta muualla

Killan kotisivut
Ivar Kreuger

| Ivar Kreuger |
| --- | --- |

Henkilötiedot
Syntynyt: 2. maaliskuuta 1880 Kalmar, Ruotsi
Kuollut: 12. maaliskuuta 1932 (52 vuotta) Pariisi,Ranska
Kansalaisuus:  ruotsalainen
Ammatti:  liikemies, sijoittaja, teollisuusmies
Puoliso:  Ingeborg Eberth (1889–1977) (avoliitto)
Muut tiedot
 Nimikirjoitus
Ivar Kreuger (ääntämys: kry:´gər) (2. maaliskuuta 1880 Kalmar, Ruotsi – 12. maaliskuuta 1932 Pariisi) oli ruotsalainen sijoittaja, liikemies ja teollisuusyrittäjä. Kreuger loi imperiuminsa tulitikkuteollisuudella kahden maailmansodan välillä ympäri Eurooppaa. Häntä on kuvattu myös Ponzi-tyyliseksi huijariksi, joka siirteli rahaa tytäryhtiöiden välillä kuvitteellisten tuottojen esittämiseksi. Kreugerin tehtyä itsemurhan vuonna 1932 hänen kirjanpitonsa paljastui pääasiassa tekaistuksi.
Kreuger syntyi Kalmarissa varakkaan pankkiirin Ernst August Kreugerin lapseksi. Koulussa hän oli lahjakas, hyppäsi kaksi luokkaa yli ja pääsi 16-vuotiaana opiskelemaan Tukholmaan Kuninkaalliseen teknilliseen korkeakouluun, jossa hän suoritti kaksi insinöörin tutkintoa, vain 20-vuotiaana. 1900-luvun alussa hän oli töissä insinöörinä seitsemän vuotta Yhdysvalloissa, Meksikossa ja Etelä-Afrikassa.
Palattuaan Ruotsiin Kreuger perusti vuonna 1908 rakennusyrityksen Kreuger & Tollin yhdessä ystävänsä insinööri Paul Tollin kanssa. Kreuger & Toll rakennutti muun muassa Tukholman Olympiastadionin, Tukholman kaupungintalon ja NK:n pääkonttorin.
Yritykset

Kreuger perusti 1917 Svenska Tändsticks AB:n, josta tuli maailmanlaajuinen yritys ja Euroopan tulitikkumarkkinoilla lähes monopoli. Yritys sulautettiin Kreuger & Tolliin, ja Kreuger perusti Yhdysvalloissa uuden yrityksen nimeltä International Match Corporation, joka hallitsi lähes koko maailman tulitikkukauppaa.
Ensimmäisen maailmansodan aiheuttaman laman aikana Kreugerin yritykset lainasivat rahaa velkaantuneille Euroopan valtioille ja saivat samalla tulitikkumonopolin niissä maissa. Vuonna 1929 Kreuger lainasi 28 miljoonaa dollaria Romanialle. Romania taas antoi Kreugerin tulitikuille yksinoikeuden. Romania maksoi velkansa vasta vuonna 2002. Kreuger sai pian haltuunsa Pohjois-Ruotsin metsäteollisuuden ja loi selluloosakartellin.
Kreuger myönsi lainoja kymmenkunnalle itsenäiselle valtiolle. Lainoja käytettiin rautateiden rakentamiseen Puolassa ja vuonna 1925 Ylä-Sleesiassa sattuneiden tulvien tuottaman hädän lieventämiseksi, hypoteékkipankin perustamiseen Ecuadorissa tämän valtion raja-asioiden tervehdyttämiseksi ja lainoiksi maakiinteistöjä vastaan sekä Ranskassa 75 miljoonan dollarin suuruisen 8-prosenttisen lainan maksamiseen, mikä tuotti Ranskalle 3 prosentin korkosäästön vuosittain. Jugoslavialle Kreuger myönsi käyttövaroja valtionhallintoa, yleisten töiden suoritusta ja maan taloudellisen elämän kehitystä varten ja Unkarille varoja maauudistuksen toteuttamiseksi. Romania sai Kreugerilta 30 miljoonan dollarin suuruisen lainan maan taloudellisen elämän kehittämistä ja valuutan vakaannuttamista varten. Latvia sai 8 miljoonaa dollaria siemenviljan ostoa, rautateiden ja maanteiden rakentamista varten sekä maanviljelys- ja teollisuuslainoja varten. Viro sai 7,6 miljoonaa kruunua erään tärkeän rautatien rakentamista varten.
Kreuger perusti vuonna 1929 paperitehdas SCA:n ja osti puhelinyhtiö Ericssonin osakkeita, ja hän sai haltuunsa myös kaivosyhtiö Bolidenin osakkeita sekä monien ruotsalaisten pankkien osakkeita. Ulkomailla hän osti Deutsche Unionsbankin osakkeita Saksasta ja ranskalaisen Union de Banques à Parisin. Vuonna 1931 Kreugerin hallussa oli noin 200 pankkia. Wall Streetin pörssi romahti 1929 ja suuri lama alkoi. Se oli kova isku Kreugerille ja hänen imperiumilleen.
Kreugerin omaisuus oli huippuaikoina 20 miljardia Ruotsin kruunua, vuoden 2000 valuuttakurssin mukaan 100 miljardia Yhdysvaltain dollaria. Laman vuosina hänen pankkinsa myönsivät neljän miljardin kruunun lainoja.
Kreugerin omistamat yritykset

Kreuger & Toll
Stora Kopparbergs Bergslags AB
SKF (Svenska kullagerfabriken)
LKAB
Boliden AB
Hufvudstaden AB
Ericsson
SCA
Högbroforsens Industri AB
Swedish Match
International Match Corporation, USA
Diamond Match, USA
Ohio Match, USA
Sirus A/G
Szikra Ungar. Zundholzfabriken
Alsing Trading Co, UK
Svensk Filmindustri
Skandinaviska Banken
Stockholms Inteckningsgaranti AB
Trafik AB Grängesberg-Oxelösund
Deutsche Unionbank
Union de Banques à Paris
Banquede Suède et de Paris
Hollandsche Koopmansbank
Aktiebauverein Passage
A/G für Bausbesitz
Bank Amerykanski w Polsoe
Romahdus

Vuonna 1932 kiersi huhu, että Kreugerin omistamien yritysten taloustilanne horjui. Kreuger & Toll oli huomattava yhtiö Wall Streetillä. Samana vuonna se hakeutui konkurssiin, ja ilmeni, että sen 250 miljoonaa dollaria oli olematonta rahaaselvennä.
Ivar Kreuger löydettiin 12. maaliskuuta 1932 kuolleena vuoteestaan Pariisin asunnostaan. Hän oli ampunut itsensä välttääkseen oikeudenkäynnit.
Monien salaliittoteorioiden mukaan Kreuger olisi itse aiheuttanut konkurssinsa. Ennen konkurssia hän oli jakanut tuhansia debentuureja. Ne olivat siihen aikaan hyvin suosittuja, sillä Kreugerin imperiumin nousu oli työllistänyt monia ja monet ruotsalaiset olivat innolla sijoittamassa rahaa näihin ”Kreugerin papereihin”. Romahduksen jälkeen monet menettivät omaisuutensa.
Aiheesta muualla

”Ivar Kreuger, the match king - A likeable rogue”. The Economist. 23.4.2009 (englanniksi)
Arttu Seppänen, Vaajakosken tikut, Jylkkäri 10.12.2015
Kreugers dödsfall skakade finansvärlden, Expressen 21.6.2012 (ruotsiksi)
Rahamaailman Napoleon. Ivar Kreuger ja hänen suurtyönsä, Kansan kuvalehti, 25.03.1932, nro 13, s. 21, Kansalliskirjaston digitaaliset aineistot
Kreugerin toivoton rakkaus, Suomen Kuvalehti, 09.04.1932, nro 15, s. 22, Kansalliskirjaston digitaaliset aineistot
Ruotsin "hiljainen insinööri" ja hänen palatsinsa, Kansan kuvalehti, 26.09.1932, nro 39, s. 22, Kansalliskirjaston digitaaliset aineistot
Torsten Kreuger puolustaa Ivar Kreugeriä. I. Tulitikkuyhtymän synty - kun Ivar Kreuger pelasti Ruotsin pankit perikadosta, Helsingin Sanomat, 15.03.1935, nro 72, s. 4, Kansalliskirjaston digitaaliset aineistot
Torsten Kreuger puolustaa Ivar Kreugeriä. II. Muutamia piirteitä tulitikkuyhtymän kehittymisestä maailmanliikkeeksi, Helsingin Sanomat, 16.03.1935, nro 73, s. 4, Kansalliskirjaston digitaaliset aineistot
Torsten Kreuger puolustaa Ivar Kreugeriä. III. Ivar Kreugerin taistelu kehitystä vastaan, mikä vei v. 1929 alkaneeseen maailmanpulaan, Helsingin Sanomat, 17.03.1935, nro 74, s. 10, Kansalliskirjaston digitaaliset aineistot
Torsten Kreuger puolustaa Ivar Kreugeriä. IV. Yhtymän perikato, Helsingin Sanomat, 18.03.1935, nro 75, s. 4, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Ruotsi  Tšekki  Alankomaat  Puola  Vatikaani 
Taiteenala:  RKD Artists 
Henkilöt:  Deutsche Biographie  DDB 
Muut:  SNAC  IdRef
Anette Olzon

| Anette Olzon |
| --- | --- |
 Anette Olzon vuonna 2009.
Henkilötiedot
Syntynyt: 21. kesäkuuta 1971 (ikä 53) Katrineholm, Ruotsi
Muusikko
Taiteilijanimi:  Anette Olzon
Laulukielet:  englanti
Aktiivisena:  1988–
Tyylilajit:  metalli, rock
Yhtyeet:  Alyson Avenue, Nightwish, The Dark Element
Levy-yhtiöt:  Spinefarm Records 
Aiheesta muualla
www.anette-olzon.com
  [ Muokkaa Wikidatassa ] [ ohje ]  
Anette Olzon (oik. Anette Ingegerd Blyckert, o.s. Olsson, s. 21. kesäkuuta 1971 Katrineholm, Ruotsi) on ruotsalainen laulaja, joka toimi suomalaisen Nightwish-yhtyeen laulusolistina keväästä 2007 syksyyn 2012. Olzon esiintyy kahdella Nightwishin studioalbumilla Dark Passion Play (2007) ja Imaginaerum (2012). Taiteilijanimessään hän käyttää tyttönimestään johdettua sukunimeä Olzon. Hän on julkaissut kaksi soololevyä.
Ura > Nightwish > Yhtyeeseen liittyminen

Anette Olzon valittiin Nightwishin laulajaksi 2 000 hakijan joukosta vuonna 2007. Olzon kuuli Nightwishin musiikkia ensi kerran vasta pari kuukautta ennen Tarja Turusen erottamista. Ensimmäinen hänen omistamansa Nightwish-levy oli Highest Hopes, jonka pariin hänet ohjasi hänen Nightwish-fani siskontyttärensä. Turusen lähdettyä Nightwishista Olzonin ABBA-cover-yhtyeen ääniteknikko ehdotti Olzonille laulajan paikan hakemista. Olzon ei aluksi innostunut ajatuksesta mutta jonkin ajan päästä hän päätti yrittää. Hän lauloi Nightwishin ”Ever Dream” -kappaleen  ja lähetti nauhan Nightwishin kuultavaksi. Tuomas Holopainen vastasi hänelle sähköpostilla, jossa hän kertoi pitäneensä Anetten versiosta ja äänestä.
Seuraavia laulunäytteitään varten Olzon sai Holopaiselta paluupostissa Once-albumin instrumentaaliversion. Olzon nauhoitti levyn taustojen päälle versiot kappaleista ”Nemo”, ”Higher than Hope” ja ”Wish I Had an Angel”. Hän teki lisäksi version ”Kuolema tekee taiteilijan” -kappaleesta.
Maaliskuussa 2006 Nightwish lähetti medialle tiedotteen, jossa he pyysivät lähettämään lisää demonauhoja ja laulunäytteitä. Anette lähetti Holopaiselle sähköpostia kysyen, olisiko hänen pitänyt lähettää lisää laulunäytteitä. Vastauksessa Holopainen totesi, että vaikka Olzon oli yksi parhaimmista hakijoista, hänestä ei voi tulla uutta Nightwishin solistia. Sähköpostissa ei mainittu mitään varsinaista syytä, mutta Anette päätteli, että syy oli joko hänen ikänsä tai se, että hänellä oli lapsi ja maailmankiertueilla yhtye on pitkiä aikoja poissa kotoa.
Olzon lähetti yhtyeelle vielä yhtyeensä Alyson Avenuen live-DVD:n. Elokuussa Olzon sai Nightwishin managerilta Ewo Pohjolalta viestin, jossa hänet kutsuttiin Suomeen tapaamaan Nightwishin jäsenet ja koelaulamaan kappaleita studiolle. Suomessa Olzon lauloi muutamia vanhempia ja uudempia Nightwishin kappaleita. Olzonin seuraava Suomen vierailu koitti kuukauden päästä, kun Holopainen kutsui hänet juhlimaan saarelleen Kiteelle. Holopaisesta ja Olzonista otettiin koekuvia mahdollista tulevaa yhteistyötä silmällä pitäen. Palattuaan kotiin Olzon sai Holopaiselta viestin, jossa kerrottiin, että yhtye odottaa vuoteen 2007 asti ennen lopullisen solistivalinnan tekemistä. Tammikuussa Olzon sai kauan odottamansa puhelun, jossa Holopainen ilmoitti, että Anette Olzonista tuli uusi Nightwishin laulaja.
Ura > Nightwish > Dark Passion Play ja Imaginaerum

Valinta julkistettiin virallisesti yhtyeen verkkosivustolla 24. toukokuuta 2007. Ensimmäinen Nightwishin kappale, jolla Olzonin ääntä kuultiin, oli 25. toukokuuta 2007 internetin kautta ladattavana digisinglenä julkaistu ”Eva”. Yhtyeen jäsenet ottivat Olzonin hyvin vastaan, mutta tämä ei ollut varautunut Nightwishiin kohdistuviin julkisuuspaineisiin ja siihen, että Helsingborgin rauhallinen omakotitaloalue täyttyi hänestä kiinnostuneista suomalaisista toimittajista ja valokuvaajista. Dark Passion Play -albumin ilmestyttyä syksyllä 2007 Olzon joutui kriitikoiden ja yhtyeen fanien kritiikin kohteeksi. Musiikkikriitikot arvostelivat hänen ääntään ja pukeutumistaan. Yhtyeen fanit vertasivat häntä Turuseen ja huusivat konserteissa Tarjan nimeä. ”Bring Tarja back” -kyltit vaikuttivat laulajan itsetuntoon. Olzon sai faneilta aggressiivisia kirjeitä ja Etelä-Amerikassa jopa tappo­uhkauksen.
Vuoden 2008 kiertueella Nightwish joutui perumaan keikkoja Olzonin sairastelujen takia, laulaja oli flunssakierteessä ja hänellä oli ääniongelmia. Loppuvuodesta hän poistui lavalta kesken konsertin, ja Nightwish joutui keskeyttämään konsertin. Tapahtuma rikkoi Olzonin ja yhtyeen muiden jäsenten luottamusta toisiinsa.
Olzon koki olevansa taloudellisesti eriarvoisessa asemassa muihin yhtyeen jäseniin verrattuna ja raha-asiat alkoivat vaikeuttaa välejä. Yhtyeen muut jäsenet hoitivat liikeasiat Scene Nation Oy:n kautta. Olzon perusti oman yrityksen, Momma Anka AB:n, jota kautta hänen konserttipalkkionsa ja rojaltinsa käsiteltiin. Olzonin yritys teki vuonna 2010 tappiota 72 800 euroa. Olzonin toinen lapsi syntyi heinäkuussa vuonna 2010 ja Olzon palasi äitiys­lomalta nauhoittamaan Imaginaerum-albumia. Albumi julkaistiin vuonna 2012.
Ura > Nightwish > Ero yhtyeestä

Olzon lähti Nightwishista lokakuussa 2012. Olzon oli raskaana, ja hän jäi sairastumisen takia pois konsertista kesken Yhdysvaltain kiertuetta Denverissä. Pian yhtye tiedotti erosta nettisivuillaan. Päätöksen kerrottiin syntyneen yhteisymmärryksessä, ja syyksi ilmoitettiin ristiriidassa olevat tavoitteet ja päämäärät. Yhtye jatkoi kiertuetta hollantilaisen Floor Jansenin kanssa.
Joulukuussa 2013 Olzon väitti yhtyeen käytännössä erottaneen hänet, mutta yhtye kumosi väitteet ja syytti Olzonia totuuden vääristelystä ja mustamaalauksesta.
Ura > The Dark Element

Olzon on kertonut, että Nightwishin jälkeen uudestaan pinnalle ponnistaminen oli vaikeaa, ja lisäksi sairaanhoitajan opinnot veivät aikaa laulamiselta. Sooloalbumin jälkeen hän ei tehnyt musiikkia ennen kuin aloitti yhteistyön Sonata Arcticassa aiemmin toimineen kitaristi Jani Liimataisen kanssa. Olzonin ja Liimataisen The Dark Element -projektin esikoisalbumi ilmestyi marraskuussa 2017. Kokoonpanon toinen albumi Songs the Night Sings julkaistiin loppuvuodesta 2019 Frontiers Music -levy-yhtiön kautta.
Ura > Sooloura ja yhteistyö muiden artistien kanssa

Olzon vierailee Nightwishin kitaristin Emppu Vuorisen toisen yhtyeen Brother Firetriben albumilla Heart Full of Fire (2008). Hän on myös laulanut duettona Lauri Ylösen kanssa kappaleen ”October & April”, joka julkaistiin singlenä sekä The Rasmuksen Best of 2001–2009 -kokoelma-albumilla. Vuonna 2012 hän lauloi Alyson Avenuen kanssa kappaleet ”Liar”, ”Into the Fire”, ”Always Keep on Loving You” ja ”Fallen” sekä Sapphire Eyesin kappaleet ”This Love This Time” ja ”Lay Down in my Arms”. Vuonna 2016 hän lauloi Black Mount Risen kappaleen ”Apart and Astray”.
Olzon laulaa Swallow the Sunin singlellä kappaleen ”Cathedral Walls” (2012), kappale on julkaistu myös levyllä Emerald Forest and the Blackbird.
Olzonin sooloalbumi Shine julkaistiin 28. helmikuuta 2014.
Yksityiselämä

Olzon syntyi musikaaliseen perheeseen ja opiskeli Göteborgin Balettakademienissa, Kööpenhaminan konservatoriossa ja Malmön Musikhögskolanissa. Nuoruudessaan hän myös soitti äitinsä pakottamana oboeta kahdeksan vuoden ajan. 17-vuotiaana Olzon liittyi Take Cover -nimiseen cover-yhtyeeseen ja 21-vuotiaana lauloi Gränsland-musikaalin pääroolissa Helsingborgissa. Sittemmin hän on laulanut muun muassa Alyson Avenue -yhtyeessä, joka on julkaissut kaksi albumia: Presence of Mind (2000) ja Omega (2004). Olzon asuu Helsingborgissa. Olzon erosi Fredrik-miehestään keväällä 2008. Hänellä on kolme poikaa: heinäkuussa 2001 syntynyt Seth sekä vuosina 2010 ja 2013 syntyneet pojat. Kahden nuorimman pojan isä on laulajan nykyinen avomies Johan Husgafvel.
Olzonin syksyksi 2010 suunnittelema soololevy lykkääntyi raskauden takia.
Olzon on ammatiltaan sairaanhoitaja.
Diskografia > Soolotuotanto

Albumit
Shine (2014)
Strong (2021)
Rapture (2024)
EP:t
Vintersjäl / Cold Outside (2016)
Singlet:
Lies (2014)
Shine (2015)
Parasite (2021)
Sick Of You (2021)
Fantastic Fanatic (2021)
Heed The Call (2024)
Day Of Wrath (2024)
Rapture (2024)
Diskografia > Nightwish

Studioalbumit:
Dark Passion Play (2007)
Imaginaerum (2011)
Soundtrackit:
Imaginaerum: The Score (2012)
Singlet:
Eva  (2007)
Amaranth (2007)
Bye Bye Beautiful (2008)
The Islander (2008)
Storytime (2011)
The Crow, the Owl and the Dove (2012)
EPs, Live Albumit & MCD:t:
Made in Hong Kong (And in Various Other Places) (2009)
Diskografia > Alyson Avenue

Studioalbumit:
Presence of Mind (2000 / uusintajulkaisu 2009)
Omega (2004 / uusintajulkaisu 2009 nimellä Omega II)
Singlet:
I Am (Your Pleasuremaker) (2004)
Kokoelmat:
Munich’s Hardest Hits
Melodic Rock
Fireworks Magazine
Total Frontfork
Diskografia > The Dark Element

Studioalbumit:
The Dark Element (2017)
Songs The Night Sings (2019)
Singlet:
The Dark Element (2017)
My Sweet Mystery (2017)
Dead to Me (2017)
The Ghost and the Reaper (2017)
Diskografia > Allen/Olzon

Studioalbumit:
Worlds Apart (2020)
Army of Dreamers (2022)
Singlet:
”Worlds Apart” (2020)
”Never Die” (2020)
”Army of Dreamers” (2022)
”All Alone” (2022)
”So Quiet Here” (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Ylen Elävä arkisto: Nightwishin Tuomas esittelee Anetten
Anette Olzon Encyclopaedia Metallumissa (englanniksi)
| n k Nightwish |
| --- | --- |
 Tuomas Holopainen  Kai Hahto  Emppu Vuorinen  Floor Jansen  Troy Donockley  Jukka Koskinen   Entiset jäsenet: Tarja Turunen  Sami Vänskä  Anette Olzon  Jukka Nevalainen  Marko Hietala 
Studioalbumit:  Angels Fall First  Oceanborn  Wishmaster  Century Child  Once  Dark Passion Play  Imaginaerum  Endless Forms Most Beautiful  Human. :II: Nature.  Yesterwynde 
Livealbumit:  From Wishes to Eternity  End of an Era  Made in Hong Kong (And in Various Other Places)  Showtime, Storytime  Vehicle of Spirit  Decades: Live in Buenos Aires 
Kokoelmat:  Wishmastour 2000  Tales from the Elvenpath  Bestwishes  Highest Hopes  The Sound of Nightwish Reborn  Lokikirja  Walking in the Air – The Greatest Ballads  Decades 
EP:t:  Sleeping Sun  Over the Hills and Far Away 
Singlet:  ”The Carpenter”  ”Sacrament of Wilderness”  ”Walking in the Air”  ”Sleeping Sun”  ”The Kinslayer”  ”Sleepwalker”  ”Deep Silent Complete”  ”Ever Dream”  ”Bless the Child”  ”Nemo”  ”Wish I Had an Angel”  ”Kuolema tekee taiteilijan”  ”The Siren”  ”Sleeping Sun”  ”Eva”  ”Amaranth”  ”Erämaan viimeinen”  ”Bye Bye Beautiful”  ”The Islander”  ”Storytime”  ”The Crow, the Owl and the Dove”  ”Élan”  ”Endless Forms Most Beautiful”  ”Alpenglow”  ”My Walden”  ”Noise”  ”Harvest”  ”Perfume of the Timeless”  ”The Day of...”  ”An Ocean of Strange Islands”  ”Lanternlight” 
Kirjat:  Nightwish Songbook  Nightwish  Dark Passion Gallery  Nightwish - Imaginaerum 1642 päivää  Nightwish - We Were Here 
Videot ja televisio:  From Wishes to Eternity  End of Innocence  End of an Era  Imaginaerum  To Nightwish with Love  Showtime, Storytime  Vehicle of Spirit  Decades: Live in Buenos Aires 
Muuta:  Diskografia  Luettelo kappaleista 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Tšekki 
Taiteenala:  MusicBrainz 
Henkilöt:  Yle 
Muut:  Europeana
Marc-André ter Stegen

| 0 | 1 | 2 | 3 |
| --- | --- | --- | --- |
 Marc-André ter Stegen pelaamassa Barcelonalle vuonna 2018.
Henkilötiedot
Syntymäaika: 30. huhtikuuta 1992 (ikä 32)
Syntymäpaikka: Mönchengladbach, Saksa
Pelipaikka: maalivahti
Pituus: 187 cm
Seura
Seura: Barcelona
Pelinumero: 1
Junioriseurat
1996–2010: Borussia Mönchengladbach
Seurat
| Vuodet | Seura | O | (M) |
| 2009–2011 | Mönchengladbach II | 18 | (0) |
| 2009–2014 | Mönchengladbach | 108 | (0) |
| 2014– | Barcelona | 288 | (0) |
Maajoukkue
| 2007–2008 | Saksa U16 | 7 | (0) |
| 2008–2009 | Saksa U17 | 16 | (0) |
| 2009–2010 | Saksa U18 | 8 | (0) |
| 2010–2011 | Saksa U19 | 5 | (0) |
| 2012–2015 | Saksa U21 | 13 | (0) |
| 2012– | Saksa | 42 | (0) |
 Seurajoukkueuran tilastot kattavat vain kansalliset sarjat, päivitetty 5. maaliskuuta 2025.  Maajoukkueuran tilastot päivitetty 18. syyskuuta 2024.
Marc-André ter Stegen (s. 30. huhtikuuta 1992 Mönchengladbach, Nordrhein-Westfalen) on saksalainen jalkapallomaalivahti, joka edustaa Espanjan La Ligassa pelaavaa FC Barcelonaa. Hän on ollut joukkueen ykkösmaalivahti vuosien ajan.
Ura > Seurajoukkueura

Ter Stegen liittyi Borussia Mönchengladbachiin jo 4-vuotiaana. Bundesliiga-debyyttinsä hän teki 18-vuotiaana huhtikuussa 2011 ja pian hän nousi joukkueen ykkösmaalivahdiksi. Hän pelasi joukkueessa kaiken kaikkiaan neljän kauden ajan pelaten 108 liigaottelua.
Kesällä 2014 Ter Stegen siirtyi FC Barcelonaan Espanjan La Ligaan. Hän pelasi ensimmäisen pelinsä Barcelonan maalilla ystävyysottelussa Recreativo Huelvaa vastaan. Hän loukkasi selkänsä Barcelonan harjoituksissa elokuussa, mikä viivästytti hänen virallista debyyttiään. Barcelonan toinen maalivahti Claudio Bravo sai aseman joukkueen ykkösvaihtoehtona Espanjan liigaan ter Stegenin torjuessa cup-pelit. Ensimmäisen virallisen pelin Barcelonalle ter Stegen pelasi syyskuussa 2014 Mestarien liigassa kyproslaista APOEL:ia vastaan voittaen 1–0. Hän nousi joukkueen ykkösmaalivahdiksi kaudella 2016–2017.
Ter Stegen on voittanut Barcelonan maalilla Mestarien liigan kaudella 2014–2015, Euroopan supercupin kaudella 2015–2016 ja varamaalivahtina seurajoukkueiden maailmanmestaruuden joulukuussa 2015. Hän on voittanut La Ligan kausina 2014–2015, 2015–2016, 2017–2018, 2018–2019 ja 2022–2023, mutta vielä ensimmäisellä mestaruuskaudellaan hän oli täysin varamaalivahdin roolissa ja pelasi seuraavallakin kaudella vain seitsemän liigaottelua. Hän on voittanut Espanjan cupin kausina 2014–2015, 2015–2016, 2016–2017, 2017–2018 ja 2020–2021, joskaan hän ei pelannut kauden 2016–2017 loppuottelussa eikä kertaakaan kauden 2017–2018 cup-otteluissa.
Lokakuussa 2020 Ter Stegen teki Barcelonan kanssa kesään 2025 ulottuvan jatkosopimuksen.
Ura > Maajoukkueura

Ter Stegen pelasi Saksan eri juniorimaajoukkueissa. Ensimmäisen ottelunsa Saksan A-maajoukkueessa hän pelasi toukokuussa 2012 Sveitsiä vastaan. Hän kuului kokoonpanoon EM-kilpailuissa 2016, MM-kilpailuissa 2018 ja MM-kilpailuissa 2022 mutta ei päässyt pelaamaan. Maanosaliittojen cupissa 2017 hän pelasi Saksan voittoisassa joukkueessa. Hän on pelannut kesäkuun 10. päivään 2024 mennessä 40 A-maaottelua, joista kahdeksan on kuulunut MM-karsintaan ja yksi EM-karsintaan.
Aqua Trajana

| Aqua Trajana |
| --- | --- |
 Aqua Trajanan jäänteitä Vicarellossa.
Sijainti:  Rooma, Latium, Regio I Latium et Campania, Italia (nyk. Rooma, Latium, Italia)
Koordinaatit:  41°53′19″N, 12°27′51″E
Rakennustyyppi:  akvedukti
Valmistumisvuosi:  109 jaa.
 
Lisää rakennusartikkeleitaArkkitehtuurin teemasivulla
Aqua Trajana (Aqua Traiana) oli antiikin aikainen akvedukti Rooman kaupungissa Italiassa. Se toi kaupunkiin vettä luoteesta päin.
Historia

Aqua Trajanan rakennutti keisari Trajanus, josta se sai nimensä. Se otettiin käyttöön vuonna 109. Vitiges katkaisi akveduktin vuonna 537, jonka jälkeen Belisarius korjautti sen. Akveduktia kunnostettiin vielä 600- ja 700-luvuilla. Akvedukti rakennettiin uudelleen paavi Paavali V:n toimeksiannosta vuonna 1605. Tämä akvedukti tunnettiin hänen mukaansa nimellä Acqua Paola.